
Velkommen til masterstudiet i Organisasjon og ledelse!
Du vil i løpet av sommeren få tilsendt informasjon om undervisningstider, pensum m.m. for masterstudiet og det emnet du skal starte med.

Nedenfor følger litt generell informasjon om oppbyggingen av studiet noen retningslinjer det er verd å være klar over.

Studenter som er tatt opp til masterstudiet i Organisasjon og ledelse er tatt opp til alle fire emnene i studiet. Det betyr at det er automatisk overgang mellom emnene og det bør ikke søkes eller meldes fra om overgang fra et emne til det neste. Fullføres et emne starter man på neste etter studieplanen: 

År 1: SFS40103 Ledelse

År 2: SFS40303 Ledelse og styring

År 3: SFS40403 Organisasjons- og ledelsesutvikling

År 4: SFS40503 Masteravhandling
Vær klar over at hvert emne i masterstudiet må bestås før man kan starte på neste emne. Dette betyr at du vil bli forsinket i forhold til normert progresjon dersom en oppgave og eksamen ikke avlegges i forhold til studieplanen. Vær imidlertid oppmerksom på at du kan være 50 % forsinket i studiet uten at dette får konsekvenser for studieretten (dvs minimum 30 studiepoeng pr 2 år i deltidsstudier).

Dersom studieprogresjonen avviker fra normert progresjon enten ved innpassinger, forsinkelse, permisjon eller forsering skal dette søkes om, eventuelt avtales med administrasjonen. Har du søkt om innpassing av tidligere studier allerede i søknaden til studiet, er dette behandlet av opptakskontoret ved behandlingen av søknaden.
Høgskolen i Østfold bruker Studentweb. Studentweb er både et informasjons- og et planleggingsverktøy. På studentweb finner du eksamensmeldinger, rom for eksamen, eksamensresultater, personlige opplysninger (adresser, telefon etc). Utdanningsplanen din ligger også der og den kan endres innenfor visse rammer.

Slik logger du deg inn på studentweb:

1: Logg deg inn på http://www.hiof.no/studentweb
2: Klikk på ”Logg deg på studentweb”

3: Tast inn fødselsnummer

4: Tast inn personlig pin-kode (blir å finne på giroen for semesteravgift som sendes i august.)

6: Du er nå inne på dine studentweb-sider

7: Klikk på ”Utdanningsplan ” og sjekk om den stemmer med din progresjon
Er utdanningsplanen din riktig skal du bekrefte den ved å trykke på ”OK – lagre plan”. Bekreftelse av utdanningsplaner i studentweb for høsten 2006 gjøres i perioden 10. august – 15. september. Har du spørsmål kan du kontakte oss på telefon 69215211 (Karin Herft) eller 69215210 (Sigrunn Riddervold).

God sommer!

Med vennlig hilsen

